**Nightwish** on suomalainen, Kiteeltä kotoisin oleva vuonna 1996 perustettu sinfonista metallia esittävä yhtye. Nightwish on yksi niistä yhtyeistä, jotka 1990-luvun lopulla kehittivät ja nostivat sinfonisen metallin suosioon. Nightwish on yksi menestyneimmistä suomalaisista yhtyeistä kokonaisuudessaan yli kymmenen miljoonan levymyynnillään.

Yhtyeen musiikkia on kuvailtu muun muassa sinfoniseksi metalliksi, progressiiviseksi metalliksi, neoklassiseksi metalliksi ja power metalliksi, vaikkei Nightwish varsinaisesti olekaan tyylilajin edustaja. Tuomas Holopainen kuvaili kerran yhtyeen musiikkia "melodiseksi hevimetalliksi naisäänellä". Myöhemmin hän on kuitenkin määritellyt yhtyeen tyylin sinfoniseksi metalliksi.

Yhtyeen useimmat kappaleet säveltää sekä sanoittaa kosketinsoittaja ja yhtyeen johtohahmo Tuomas Holopainen. Nightwishin tunnettuutta nosti etenkin klassisesti koulutettu laulaja Tarja Turunen äänellään. Turunen erotettiin avoimella kirjeellä lokakuussa 2005 yhtyeen maailmankiertueen päätyttyä Helsingin Hartwall Areenalle. Puolentoista vuoden julkisen haun jälkeen yhtye löysi uuden solistin, ruotsalaisen Anette Olzonin, jonka aikana yhtye julkaisi kaksi albumia, jotka olivat *Dark Passion Play* (2007) ja *Imaginaerum* (2011). Nykyinen laulaja Floor Jansen on järjestyksessä kolmas laulaja, jonka aikana on toistaiseksi julkaistu kaksi albumia *Endless Forms Most Beautiful* (2015) ja *Human. :II: Nature.* (2020).
Albumista *Century Child* (2002) lähtien Nightwishin musiikissa on kuultu myös basisti Marko Hietalan ääntä. Albumeilla *Imaginaerum*, *Endless Forms Most Beautiful* ja *Human :II: Nature* kuullaan myös Troy Donockleyn ääntä.

Nightwish teki Suomen rockhistoriaa 19. joulukuuta 2015 esiintymällä ensimmäisenä suomalaisena yhtyeenä Lontoon Wembley Arenalla pääesiintyjänä, loppuunmyydylle katsomolle. Nightwish on vuoden 2018 gaalan jälkeen eniten Emma-palkintoja (15) saanut artisti.

Historia
--------

Studioalbumien julkaisut| 1997 | *Angels Fall First* |
| 1998 | *Oceanborn* |
| 1999 |
| 2000 | *Wishmaster* |
| 2001 |
| 2002 | *Century Child* |
| 2003 |
| 2004 | *Once* |
| 2005 |
| 2006 |
| 2007 | *Dark Passion Play* |
| 2008 |
| 2009 |
| 2010 |
| 2011 | *Imaginaerum* |
| 2012 |
| 2013 |
| 2014 |
| 2015 | *Endless Forms Most Beautiful* |
| 2016 |
| 2017 |
| 2018 |
| 2019 |
| 2020 | *Human. :II: Nature.* |

### Alkuajat

Tuomas Holopainen (vasemmalla) ja Emppu Vuorinen (oikealla), kaksi yhtyeen perustajajäsentä.Jukka Nevalainen liittyi yhtyeeseen vuonna 1997.
Nightwish kokoontui ensimmäisen kerran Kiteellä vuonna 1996. Kaikki alkoi Tuomas Holopaisen ideasta yhdistää kosketinsoittimet, akustinen kitara ja Tarja Turusen ääni, joskaan tuolloin Holopainen ei tiennyt, että Tarja Turusen ääni oli jo todella voimakas. Ideana oli alun perin soittaa akustista tunnelmointimusiikkia, ei suinkaan metallimusiikkia. Tuolloin yhtyeessä oli kolme jäsentä: kosketinsoittaja Tuomas Holopainen, laulaja Tarja Turunen sekä kitaristi Erno "Emppu" Vuorinen.

Yhtye otti nimensä ensimmäisellä demolla olleesta kappaleestaan (demon kappaleet olivat nimeltään "The Forever Moments", "Nightwish" ja "Etiäinen"). *Soundi*-lehden huhtikuun numerossa 1997 demoarviossa laulu ja soitto saavat kiitosta, mutta musiikkia sanotaan marginaaliseksi ja epäkaupalliseksi.

Vuoden 1997 alussa yhtyeeseen liittyi Jukka Nevalainen soittamaan rumpuja. Akustinen kitara korvattiin sähkökitaralla. Huhtikuussa yhtye levytti studiolla seitsemän kappaletta, jotka ovat *Angels Fall First* (1997) -albumin rajoitetulla painoksella.

### *Angels Fall First* (1997)

Toukokuussa 1997 yhtye teki kahden albumin levytyssopimuksen suomalaisen Spinefarm Recordsin kanssa. Elokuussa yhtye nauhoitti studiossa neljä uutta kappaletta. Marraskuussa julkaistiin *Angels Fall First* -albumin täyspitkä versio, joka nousi Suomen albumilistalla sijalle 31. "The Carpenter" -single julkaistiin etukäteen, ja se nousi Suomen singlelistan 8. sijalle. Samppa Hirvonen toimi keikoilla yhtyeen basistina ennen Sami Vänskän liittymistä yhtyeeseen.

### *Oceanborn* (1998)

Vuonna 1998 yhtyeeseen liittyi Sami Vänskä soittamaan bassoa. Samana vuonna julkaistiin albumi *Oceanborn*. Se saavutti 5. sijan Suomen virallisella albumilistalla. Albumin ensimmäinen single "Sacrament of Wilderness" meni suoraan Suomen singlelistan kärkipaikalle. Myös albumi menestyi odotettua paremmin: syyskuussa 1999 *Oceanborn* ylitti kultalevyrajan. Vuonna 1999 nauhoitettiin myös single "Sleeping Sun", jota myytiin 15 000 kappaletta kuukaudessa pelkästään Saksassa.

Vuonna 2000 Nightwish osallistui Suomen Euro­viisu­karsintaan. Tuomas Holopainen sävelsi kilpailua varten kappaleen "Sleepwalker", jolla yhtye voitti ylivoimaisesti katsojien puhelinäänestyksen. Voittajan valintaan vaikuttivat kuitenkin myös musiikin ammattilaisista koostuvan raadin äänet. Yhteistuloksissa "Sleepwalker" sijoittui sijalle 3.

### *Wishmaster* (2000)

Marko Hietala liittyi yhtyeeseen vuonna 2001 Sami Vänskän tilalle.
Toukokuussa 2000 yhtyeeltä ilmestyi uusi albumi *Wishmaster*. Se meni suoraan kärkisijalle Suomen albumilistalla ja pysyi siellä kolme viikkoa. Noiden viikkojen aikana sitä myytiin kultalevyn verran. *Wishmaster* oli saksalaisen Rock Hard -lehden kuukauden albumi, vaikka samaan aikaan ilmestyivät myös pitkään odotettu Iron Maidenin *Brave New World*, jolla Bruce Dickinson palasi laulajaksi, sekä Bon Jovin *Crush*.

Vuonna 2001 Nightwish nauhoitti cover-version Gary Mooren kappaleesta "Over the Hills and Far Away". *Over the Hills and Far Away* -minialbumi julkaistiin tämän uusvanhan sekä muutaman uuden kappaleen kanssa. Yhtyeeltä ilmestyi myös live-nauhoituksia VHS:llä, DVD:llä ja CD:llä nimellä *From Wishes to Eternity*. Pian tämän jälkeen Sami Vänskä erotettiin henkilökohtaisista syistä ja Marko Hietala Sinergystä liittyi Nightwishiin. Hietala jätti Sinergyn, mutta hän jatkaa edelleen jo 1980-luvulla veljensä kanssa perustamassaan Tarot-yhtyeessä. Tarot konsertoi ja levyttää lähinnä silloin, kun Hietalalla ei ole kiertueita Nightwishin kanssa.

### *Century Child* (2002)

Vuonna 2002 ilmestyi Nightwishin *Century Child* -albumi sekä singlet "Ever Dream" ja "Bless the Child". Suurimpana erona aikaisempiin albumeihin on live-orkesterin käyttö monissa kappaleissa. Tällä tavoiteltiin vahvempaa tunnetta klassisesta musiikista. *Century Childin* myynti ylitti kultarajan kaksi tuntia ilmestymisensä jälkeen ja platinalevyn rajan kahden viikon kuluttua.

Vuonna 2003 Nightwish julkaisi toisen DVD:n, *End of Innocencen*. Tarja Turunen meni naimisiin kesällä 2003 managerinsa Marcelo Cabulin kanssa, ja pian sen jälkeen alkoi kuulua huhuja yhtyeen hajoamisesta. Huhut todistettiin kuitenkin vääriksi koko vuoden jatkuneella konsertoinnilla. Nightwishin Ruotsin-kiertueella vuonna 2003 lämmittelijänä esiintyi suomalainen Lordi.

### *Once* (2004)

Nightwish Himoksella juhannuksena 2005. Keskellä myöhemmin samana vuonna yhtyeestä erotettu laulusolisti Tarja Turunen. Jäsenet vasemmalta oikealle: Marko, Tuomas, Tarja, Jukka, Emppu.
Nightwishin albumi *Once* ilmestyi 2. kesäkuuta 2004. Albumin ensimmäinen single nimettiin *Nemoksi*. "Nemo"-kappaleesta tehtiin myös suuren budjetin musiikkivideo, jonka ohjasi Antti J. Jokinen. *Once* on Nightwishin ensimmäinen albumi, joka sisältää täyspitkän kappaleen suomeksi ("Kuolema tekee taiteilijan"). Albumia on myyty kolminkertaisesti platinalevyn verran Suomessa, ja se on ylittänyt platinarajan Saksassa, kultarajan Norjassa, Sveitsissä, Ruotsissa ja Itävallassa, ja se on saavuttanut ykköspaikan muun muassa Kreikan albumilistalla. *Once* oli vuoden 2004 myydyin albumi Suomessa.

Kokoelmalevy *Highest Hopes – The Best of Nightwish* ilmestyi 2005 pari viikkoa ennen Nightwishin ja Tarja Turusen yhteistyön päättymistä. Kokoelmalevyä on myyty Suomessa tuplaplatinan verran, ja se oli Suomessa vuoden 2005 myydyin albumi.

### Tarja Turusen erottaminen

Tarja Turunen vuonna 2005.
Nightwishin muut jäsenet erottivat Tarja Turusen yhtyeestä avoimella kirjeellä maailmankiertueen päätyttyä 21. lokakuuta 2005. Samana iltana oli taltioitu Turusen ja Nightwishin viimeiseksi yhteiseksi esiintymiseksi jäänyt sekä live-albumiksi ja DVD:ksi taltioitu *End of an Era*. Erottamisen syyksi muut yhtyeen jäsenet ilmoittivat muun muassa Tarja Turusen rahanahneuden ja erimielisyydet yhtyeen kanssa. Avoin kirje, jolla Tarja Turunen ilmoitettiin erotetuksi yhtyeestä, oli luettavissa Nightwishin kotisivuilla. Turusen vastaus julkaistiin niin ikään avoimen kirjeen muodossa muutama päivä erottamisen jälkeen hänen omilla kotisivuillaan.

Tarja Turusen manageri ja aviomies Marcelo Cabuli väittää, että Turusen erottaminen Nightwish-yhtyeestä johtui Tuomas Holopaisen rakkaudesta hänen vaimoaan kohtaan, johon Turunen ei kuitenkaan koskaan antanut vastakaikua. Tuomas Holopainen kertoo myös, että Tarja Turunen olisi sanonut Torontossa lentokoneessa: "Minä en tarvitse enää Nightwishiä." ja "Muista Tuomas, että voin jättää tämän yhtyeen milloin vaan, päivän varoitusajalla."  Turunen oli myös ilmoittanut jo vuonna 2004, että aikoo lähteä yhtyeestä vuonna 2007 julkaistavaan albumiin liittyvien konserttien jälkeen.

*End of an Era* julkaistiin sekä DVD:nä että CD:nä 31. toukokuuta 2006. Keväällä 2006 ilmestyi myös Marko Ollilan kirjoittama kirja *Nightwish*, joka perustui paljolti yhtyeen haastatteluihin. Yhtyeen jäsenet eivät olleet mukana teoksen teossa.

### Nightwish Tarja Turusen jälkeen

Nightwish aloitti uuden albuminsa äänitykset syksyllä 2006 ilman laulajaa. Tuomas Holopainen kertoi lehtihaastattelussa, että uuden laulajan paikkaa oli hakenut yli 2 000 henkilöä. Julkinen haku päättyi alkuvuodesta 2007 Nightwishin tehtyä lopullisen valinnan. Laulajan nimi pidettiin kuitenkin salassa seuraavan singlen julkaisuajankohtaan asti. Syyksi Holopainen ilmoitti, että haluaa antaa uudelle laulajalle helpomman alun, ettei hän joutuisi turhaan lehdistön kynsiin ennen kuin hänen lauluaan on edes kuultu levyllä tai keikoilla. 

Sittemmin Nightwishin laulajahaku sai paljon huomiota myös kansainvälisissä medioissa. Muun muassa brittiläinen metallimusiikkiin erikoistunut lehti Terrorizer kirjoitti aprillipilana huhtikuussa 2007 ilmestyneessä numerossaan, että tunnettu laulaja Sarah Brightman olisi palkattu yhtyeen uudeksi laulajaksi ja samalla yhtyeen nimi muutettaisiin muotoon "Brightwish". Lehtiartikkelista ei suoraan selviä, osallistuiko Holopainen todella lehden tekemään "haastatteluun", jossa hän muka "vahvisti" laulajavaihdoksen.

### *Dark Passion Play* (2007)

Anette Olzon vuonna 2008.
Yhtye ilmoitti helmikuussa 2007, että uusi laulaja paljastetaan 30. toukokuuta ja samalla julkaistaan uusi single. 
Uuden laulajan nimi julkistettiin lopulta noin viikkoa suunniteltua aikaisemmin eli 24. toukokuuta 2007 yhtyeen omilla kotisivuilla ja hieman myöhemmin Spinefarm Recordsin kautta tiedotteena. Solistiksi valittiin ruotsalainen Alyson Avenue -yhtyeestä tunnettu laulaja Anette Olzon. Olzonin ensimmäinen julkaisu yhtyeen kanssa oli vain digisinglenä Internetissä 25. toukokuuta 2007 julkaistu "Eva". Alun perin "Eva" single piti julkaista 30. toukokuuta 2007, mutta koska single vuoti nettiin ennen aikojaan, sen julkaisua aikaistettiin viidellä päivällä. Singlemyynnistä saatu tuotto lahjoitettiin hyväntekeväisyyteen. Suomen myynnin hyväntekeväisyyskohteina olivat kaksi Kiteellä sijaitsevaa perhekotia.

Nightwish julkaisi syksyllä 2007 uuden *Dark Passion Play -*studioalbumin, joka julkaistiin Nuclear Blast Recordsin kautta 28. syyskuuta, Spinefarm Recordsin (Universal Music Group) kautta 26. syyskuuta ja Roadrunner Recordsin kautta 28. syyskuuta. Albumia myytiin Suomessa sen julkaisupäivänä yli 50 000 kappaletta, ja myynti ylitti platinarajan. Vuoteen 2013 mennessä albumia oli myyty yli 125 000 kappaletta eli nelinkertaisesti platinalevyyn tarvittavan määrän, ja se oli Suomessa vuoden 2007 myydyin albumi. *Dark Passion Play* on myös kaikkien aikojen myydyin metallialbumi Suomessa. Albumi on saavuttanut myös maailmanlaajuisen suosion. Siitä huolimatta levy on saanut osin negatiivista kritiikkiä Turusen aikaisten kuuntelijoiden keskuudessa. Maailmanlaajuisesti albumia myytiin 2011 mennessä noin kaksi miljoonaa kappaletta.

Yhtye aloitti uutta albumia markkinoivan maailmankiertueen lokakuussa 2007 Israelin Tel Avivista, josta se suuntasi noin kuukaudeksi Pohjois-Amerikkaan Yhdysvaltoihin ja Kanadaan. Sen jälkeen yhtye ennen vuodenvaihdetta kiersi Pohjoismaat ja vuodenvaihteen jälkeen muuta Eurooppaa. Yhtye palasi Pohjois-Amerikkaan vielä uudemman kerran toukokuussa 2008. Ennen varsinaista kiertuetta yhtye teki Tallinnassa, Helsingissä ja Hampurissa kolme harjoitusmuotoista esiintymistä salanimillä Nachtwasser, Natuvissyset ja Sushi Patrol.

5. joulukuuta 2008 Nightwish palkittiin (Hanoi Rocksin jälkeen) toisena suomalaisena rock-yhtyeenä Radio Rock Finlandia -palkinnolla.

### *Imaginaerum* (2011)

*(Yllä)*: Floor Jansen Ilosaarirockissa vuonna 2013.; *(alla)*: Troy Donockley liittyi yhtyeeseen vuonna 2013.
Yhtye ryhtyi harjoittelemaan uusia kappaleita tulevalle *Imaginaerum*-studioalbumille heinäkuussa 2010. Tämän jälkeen yhtye teki kappaleista demot. Loppuvuodesta 2011 ilmestyvän albumin nauhoitukset alkoivat 15. lokakuuta 2010. Jo *Dark Passion Play* (2007) -albumilla soittanut Troy Donockley oli mukana myös uudella studioalbumilla ja nyt aiempaa suuremmassa roolissa. Holopaisen mukaan levyllä käytetään sellaisia elementtejä, joita ei ole aikaisemmilla Nightwish-levyillä kuultu, kuten lapsikuoroa ja japanilaisia taiko-rumpuja. Albumilla on myös mukana arvostettu viulisti Pekka Kuusisto.

*Imaginaerum*-albumi oli masterointia vaille valmis kesällä 2011, mutta sen julkaisu siirrettiin Suomessa ajankohtaan 30. marraskuuta 2011 ja muualla maailmalla 2. joulukuuta 2011 (paitsi Yhdysvalloissa 11. tammikuuta 2012), jotta se olisi lähempänä *Imaginaerum*-elokuvaa, joka julkaistiin marraskuussa 2012. Ensimmäinen single "Storytime" julkaistiin Suomessa 9. marraskuuta 2011 ja muualla maailmalla 11. marraskuuta 2011. Albumin toinen single "The Crow, the Owl and the Dove" julkaistiin 29. helmikuuta 2012. 

*Imaginaerum*-elokuva pohjautuu samannimisen albumin kappaleisiin, ja levy kuullaankin kokonaisuudessaan elokuvan aikana. Holopaisen mukaan elokuva tuo esille täysin uudenlaisen tarinankerronnan. Elokuvan ohjasi myös Nightwishin "The Islander" -videon ohjannut Stobe Harju.

*Imaginaerum World Tour* -kiertue alkoi Yhdysvalloista 19. tammikuuta 2012. Maaliskuussa 2012 kiertue poikkesi Suomeen ja keväällä Eurooppaan. Kesällä Nightwish kiersi eri festivaalikeikkoja Suomessa ja Euroopassa. Syksyllä kiertue jatkui Pohjois-Amerikassa ja talvella Etelä-Amerikassa. Kiertue jatkui vuonna 2013 Australiaan ja Uuteen-Seelantiin. 1. lokakuuta 2012 yhtye kertoi lehdistötiedotteessa, että laulaja Anette Olzon on eronnut yhtyeestä. Tiedotteen mukaan yhtyeen ja laulajan "päämäärät yhtyeessä ovat täysin erilaiset". Yhtye veti maailmankiertueensa loppuun hollantilaisen sopraano Floor Jansenin avustuksella. Kiertueen tapahtumista yhtye julkaisi dokumentin "Please Learn the Setlist in 48 Hours". *Showtime, Storytime* -tupla-DVD sisältää dokumentin sekä taltioinnin esiintymisestä Wacken Open Air -festivaalilla.

Laulaja Floor Jansen sekä englantilainen multi-instrumentalisti Troy Donockley liittyivät virallisesti yhtyeeseen 9. lokakuuta 2013. Päätös oli tehty aiemmin kesällä, mutta tieto julkaistiin virallisesti myöhemmin.

### *Endless Forms Most Beautiful* (2015)

Nightwishin albumi *Endless Forms Most Beautiful* julkaistiin 27. maaliskuuta 2015, ja sen ensimmäinen single "Élan" julkaistiin 13. helmikuuta 2015. Albumi on ensimmäinen, jossa yhtyeeseen vuonna 2013 liittynyt Floor Jansen toimii solistina. Yhtye julkaisi albumin tekovaiheista vuonna 2014 osa kerrallaan YouTubessa 20-osaisen sarjan, jossa näytetään yhtyeen matkaa albumia tehdessä. Vaasalainen Kai Hahto korvasi kyseisellä levyllä yhtyeen rumpali Jukka Nevalaisen, joka elokuussa 2014 ilmoitti siirtyvänsä sivuun Nightwishin rumpalin paikalta ajoittaisen vaikean unettomuuden takia.

Evoluutiobiologi Richard Dawkins vierailee *Endless Forms Most Beautiful* -albumilla useissa kappaleissa lausujana. Tämä aiheutti kohua sosiaalisessa mediassa erityisesti fundamentalistiuskovaisten keskuudessa, jotka ovat suhtautuneet ateisti Dawkinsin vierailuun hyvin tuomitsevasti. Ihmiset kertoivat heittäneensä Nightwishin levyjä roskiin, joku oli jopa polttanut niitä ja jotkut aikoivat palauttaa Amerikan-kiertueen konserttilippunsa.

Vuonna 2015 yhtye esiintyi pääesiintyjänä Lontoon Wembley SSE Arenalla. Wembleyn areenan sekä Tampereen Ratinan Stadionin ulkoilmakonsertin taltioinnit julkaistiin *Vehicle Of Spirit* -tallenteella.

Vuonna 2016 Yle Teema teki yhtyeestä musiikkidokumentin *To Nightwish with Love*. Syyskuussa laulusolisti Floor Jansen ilmoitti olevansa neljännellä kuulla raskaana. Nightwish jäi Endless Forms Most Beautiful -kiertueensa päätyttyä lokakuussa 2016 noin vuoden mittaiselle tauolle ja palasi lavoille maaliskuussa vuonna 2018, jolloin yhtye aloitti Decades-kiertueensa Pohjois-Amerikan osuuden. Kiertueella yhtye markkinoi *Decades*-kokoelmalevyään. Nightwish esiintyi vuonna 2018 Suomessa neljä kertaa: 13. heinäkuuta Joensuun Ilosaarirockissa, 21. heinäkuuta Mukkulan Tapahtumapuistossa Lahdessa, 14. joulukuuta Turussa Gatorade Centerissä ja 15. joulukuuta Helsingissä Hartwall Areenalla. Tämän jälkeen yhtye vetäytyi esiintymistauolle vuoden 2019 ajaksi tuottamaan seuraavaa studioalbumia.

### *Human. :II: Nature.* (2020)

*(Vasen)*: Kai Hahdosta tuli virallinen jäsen heinäkuussa 2019; *(oikea)*: Jukka Koskinen liittyi virallisenä jäsenenä elokuussa 2022.
Heinäkuussa 2019 yhtye tiedotti, että Kai Hahto on nimetty Nightwishin viralliseksi jäseneksi ja ettei vuonna 2014 uniongelmien vuoksi pois jäänyt Jukka Nevalainen aio palata yhtyeen rumpaliksi. Lisäksi Nightwishin kerrottiin valmistelevan uutta albumia, jonka on määrä ilmestyä keväällä 2020.

16. tammikuuta 2020 Nightwish julkisti 10. huhtikuuta 2020 ilmestyvän albumin nimen, *Human. :II: Nature.* (tyyliteltynä *Hvman. :||: Natvre.*). Myös kappalelista julkaistiin, ja kerrottiin että albumi tulee koostumaan kahdesta osasta. Ensimmäisessä osassa on yhdeksän kappaletta ja toisessa yksi, kahdeksaan osaan jaettu instrumentaalinen kokonaisuus "All the Works of Nature Which Adorn the World". Kappaleesta "Noise" julkaistiin musiikkivideo maaliskuussa 2020.

Tammikuussa 2021 Marko Hietala ilmoitti jättävänsä yhtyeen. Hietalan tilalle yhtyeeseen otettiin Jukka Koskinen, joka soitti aluksi yhtyeen striimikeikoilla ja kiertueilla. Hietala kertoi lähdön syyksi pitkään jatkuneen masennuksen ja koki lähdön tarpeelliseksi sekä itselleen että yhtyeelle. Holopainen ja Vuorinen keskustelivat jatkosta ja pohtivat lopettamista mutta päättivät jatkaa. Holopaisen mukaan on vielä tarinoita ja melodioita, jotka hän haluaa jakaa maailmalle yhdellä tai toisella kokoonpanolla.

Yhtyeellä oli aikomus aloittaa maailmankiertue loppuvuodesta 2020.
Koronapandemian johdosta *Human. :II: Nature.* -maailmankiertuetta lykättiin ja kiertueen alkaminen siirtyi toukokuulle 2021. Silloin yhtye esitti virtuaalikonsertin "An Evening with Nightwish in a Virtual World", joka palkittiin Vuoden kulttuuriteko- ja Vuoden tapahtuma -palkinnoilla. Vuonna 2021 yhtye nimettiin ehdolle Emma-gaalassa neljässä kategoriassa. Yhtye voitti Emman vuoden metalli -kategoriassa ja yhtye omisti voittonsa yhtyeen jättäneelle Hietalalle.

Elokuussa 2022 kerrottiin, että Jukka Koskinen on lisätty viralliseksi jäseneksi.

Holopaisen mukaan seuraavan albumin äänitystä varten on varattu studio vuodelle 2023. Yhtye aikoo vetäytyä Rösköön Kiteelle kolmeksi kuukaudeksi, kuten se on tehnyt neljän edellisen levyn kanssa. Yhtye käyttää kolme kuukautta yhdessä, joista yhden kuukauden harjoitteluun ja kaksi kuukautta levyn äänitykseen. Yhtye syö ja saunoo yhdessä, kun levyn konsepti valmistuu. Menetelmä on toiminut aiemminkin.

Huhtikuussa 2023 yhtye ilmoitti, että lopettaa kesäkuun jälkeen keikkailun toistaiseksi määrittelemättömäksi ajaksi. Yhtye vetäytyy heinäkuussa seuraavan levyn tekoon. Levy julkaistaan vuonna 2024, ja yhtye ei aio lähteä uudestaan keikoille julkaisun jälkeen. Yhtye kertoo tauon olevan tärkeää.

Musiikki
--------

Tuomas Holopainen vuonna 2015
Yhtyeen musiikissa on eri tyylilajeja mukaan lukien sinfonista metallia, power metalia, folk metalia ja goottimetallia.
Tyyliä on kutsuttu myös teatraaliseksi ja operaattiseksi. Sanoituksia on kuvattu monimutkaisiksi ja runollisiksi, joissa on teemoja kuten fantasiaa, mytologiaa, taiteellisuutta, henkilökohtaisia vaikeuksia ja ihmisluontoa.

Kokoonpano
----------

|  |  |
| --- | --- |
| Nykyiset jäsenet
* Tuomas Holopainen – koskettimet (1996–)
* Erno "Emppu" Vuorinen – kitara (1996–)
* Kai Hahto – rummut (2019–) (kiertuejäsen 2014–2019)
* Floor Jansen – laulu (2013–) (sessiojäsen 2012–2013)
* Troy Donockley – säkkipilli, laulu (2013–) (sessiojäsen 2007–2013)
* Jukka Koskinen – basso (2022–) (kiertuejäsen 2021–2022)

Entiset jäsenet
* Anette Olzon – laulu (2007–2012)
* Tarja Turunen – laulu (1996–2005)
* Sami Vänskä – basso (1998–2001)
* Jukka Nevalainen – rummut (1997–2019)
* Marko Hietala – basso, laulu (2002–2021)

 | Vierailijat
* Tony Kakko (Sonata Arctica) – laulu albumeilla *From Wishes to Eternity* ja *Over the Hills and Far Away*
* Tapio Wilska (entinen Finntroll) – laulu albumeilla *Oceanborn*, *Over the Hills and Far Away* ja *From Wishes to Eternity*
* Ike Vil (Babylon Whores) – laulu albumilla *Wishmaster*
* John Two-Hawks – huilu ja laulu albumeilla *Once* ja *End of an Era*
* Jouni Hynynen (Kotiteollisuus) – karjaisu albumilla *Once*
* Sam Hardwick – puheosuudet albumeilla *Wishmaster* ja *Century Child*
* Johanna Salomaa (Indica) – laulu kappaleessa "Erämaan viimeinen"
* Senni Eskelinen – sähkökantele kappaleessa "Last of the Wilds" / "Erämaan viimeinen"
* Pekka Kuusisto – viulu kappaleessa "Hilma ja Onni"
* Netta Skog – Soitti vierailevana tähtenä harmonikkaa kappaleessa "Wishmaster" vuonna 2018 Lahden, Turun ja Helsingin konserteissa
* Richard Dawkins – puheosuudet/kerronta albumilla "Endless Forms Most Beautiful"

 |

Diskografia
-----------

*Pääartikkelit: Nightwishin diskografia ja luettelo kappaleista*
### Albumit

* *Angels Fall First*  (1997)
* *Oceanborn*  (1998)
* *Wishmaster*  (2000)
* *Century Child*  (2002)
* *Once*  (2004)
* *Dark Passion Play*  (2007)
* *Imaginaerum*  (2011)
* *Endless Forms Most Beautiful*  (2015)
* *Human. :II: Nature.*  (2020)

Kirjat
------

* *Nightwish Songbook* -nuottikirja
* Marko Ollila: *Nightwish*. Like Kustannus, 2006. ISBN 952-471-692-5.
* Ville Akseli Juurikkala: *Dark Passion Gallery*. Scene Nation, 2008.
* Ville Akseli Juurikkala & Stobe Harju: *Nightwish - Imaginaerum 1642 päivää*. Like Kustannus, 2012. ISBN 10 9520108335.
* Timo Isoaho: *Nightwish – We Were Here*. Like Kustannus, 2018. ISBN 978-952-01-1753-5.

Lähteet
-------

* Alanko Tero & Silas Petri: *Neljäs sukupolvi – Suomalainen rock nyt*. Johnny Kniga, 2006. ISBN 951-0-31764-0.
* Marko Ollila: *Nightwish*. Like Kustannus, 2006. ISBN 952-471-692-5.

### Viitteet

1. ↑  Nightwish *Issuu*. Viitattu 3.5.2020. (englanniksi)
2. ↑  An Evening With Nightwish in a Virtual World Announced *nightwish.com*.  17.12.2020. Viitattu 26.3.2022. (englanniksi)
3. ↑  Tuomas Holopainen määritteli Nightwishin *MTV Uutiset*.  12.2.2008. MTV Oy. Viitattu 3.1.2010.
4. ↑  Nightwish tekee tänään historiaa Lontoossa – pääesiintyjänä Wembley Arenalla *Iltalehti*.  19.12.2015. Alma Media Suomi Oy. Viitattu 20.12.2015.
5. ↑  Emma Gaala FAQ (PDF) *Emmagaala.fi*. Musiikkituottajat.  Arkistoitu. Viitattu 10.2.2018.
6. 1 2 3 4 5 6 7 8 9 10 11  Ollila, Marko: *Nightwish*. Like, 2006. ISBN 952-471-692-5.
7. ↑  Ollila 2006, s. 26.
8. ↑  Ilkka Mattila: Näin Nightwish tyrmättiin aikanaan demoarviossa: "Radion soittolistoille tällä ei ole mitään mahdollisuuksia" *hs.fi*.  13.11.2015. Viitattu 24.1.2023.
9. ↑  Pajala, Mari: *Erot järjestykseen! Eurovision laulukilpailu, kansallisuus ja televisiohistoria*, s. 194. Väitöskirja, Turun yliopisto. Nykykulttuurin tutkimuskeskuksen tutkimuksia 88. Jyväskylä: Jyväskylän yliopisto, 2006. ISBN 951-39-2583-8.
10. ↑  ÄKT: Vuoden 2005 myydyimmät kotimaiset albumit *ifpi.fi*. Viitattu 25.9.2007.
11. ↑  Holopainen, Tuomas et al.: Avoin kirje Tarjalle  22. lokakuuta 2005. Nightwish.com.  Arkistoitu. Viitattu 24.5.2007.
12. ↑  Tarja Turusen puheenvuoro *findance.com*.  25.10.2005. Viitattu 19.4.2023.
13. ↑  Marcelo Cabuli: Vastaukset fanien kysymyksiin tarjaturunen.com. Viitattu 11.1.2008. (englanniksi)
14. ↑  Vuokko Pentzin: Ho­lo­pais­ta nau­rat­ti, hävetti ja itketti *kaleva.fi*.  12.5.2006. Viitattu 24.1.2023.
15. ↑  Nightwish-solistiksi noin kaksi tuhatta hakijaa *MTV Uutiset*.  15.1.2007. MTV Oy. Viitattu 22.2.2007.
16. ↑  Stop press: Nightwish announce new singer – and new name!.  *Terrorizer*, 2007, nro 156, s. 3.
17. ↑  Antti Eerola: Turusen läh­dös­tä Olzonin tuloon *kaleva.fi*.  24.5.2007. Viitattu 19.4.2023.
18. ↑  Nightwish julkaisee solistinsa nimen jo huomenna  23.05.2007. Helsingin Sanomat. Viitattu 23.05.2007.
19. ↑  Uusi laulaja  24. toukokuuta 2007. Nightwish. Viitattu 24.6.2007.
20. ↑  Saara Vartiainen: Uuden Nightwish-singlen tuotto lapsille *is.fi*.  24.5.2007. Viitattu 6.4.2023.
21. ↑  Nightwish: DPP myi platinaa! *nightwish.com*. Viitattu 26.9.2007.
22. ↑  Kaikkien aikojen myydyimmät *Musiikkituottajat*. Viitattu 10.11.2020.
23. ↑  ÄKT: Vuoden 2007 myydyimmät kotimaiset albumit *ifpi.fi*. Viitattu 5.1.2008.
24. ↑  Album: Nightwish - Imaginaerum | Thrash Hits *web.archive.org*.  2.12.2011. Viitattu 19.5.2018.
25. ↑  Nightwishille tuplaplatinaa *MTV Uutiset*.  1.10.2007. MTV Oy. Viitattu 20.5.2018.
26. ↑  Radio Rock Finlandia -palkinto Nightwishille *Helsingin Sanomat*.  5.12.2008. Sanoma Media Finland Oy. Viitattu 8.12.2008.
27. ↑  Nightwish.com: Yhtyeen päiväkirja 2010 *nightwish.com*. Viitattu 18.7.2010.
28. ↑  Nightwish yllättää: levy ja elokuva *voice.fi*.  10.2.2011. Viitattu 18.4.2023.
29. ↑  Lehdistötiedote - Nightwish - The Official Website *Nightwish*.  Arkistoitu. Viitattu 19.5.2018.
30. ↑  Pauliina Leinonen: Dokumentti näyttää Nightwishin kauhunhetket: "Ei ole koskaan pelottanut yhtä paljon" *Ilta-Sanomat*.  21.11.2013. Viitattu 5.2.2019.
31. ↑  Press release // October 9th 2013 - Nightwish – The Official Website *Nightwish*. Viitattu 19.5.2018. (englanniksi)
32. ↑  Carl Begai: NIGHTWISH – Floor Jansen: "I Think It’s Time For A Little Story…" *carlbegai.com*. Viitattu 19.4.2023. (englanniksi)
33. ↑  Nightwishin leirissä surullinen päätös *Soundi.fi*.  6.8.2014. Viitattu 20.5.2018.
34. ↑  Karjalainen: Fanit raivostuivat Nightwishin uudesta albumista – levyjä tuhottu ja keikkalippuja palautettu *Ilta-Sanomat*.  25.2.2015. Viitattu 19.5.2018.
35. ↑  Kaisa Alenius: Nightwish villitsi yleisön legendaarisella Wembley Areenalla *yle.fi*.  21.12.2015. Viitattu 18.4.2023.
36. ↑  Vehicle Of Spirit *impe.fi*.  25.1.2017. Viitattu 18.4.2023.
37. ↑  Nightwish-laulaja Floor Jansen on raskaana – näin Tuomas Holopainen kommentoi *iltalehti.fi*. Viitattu 18.9.2016.
38. ↑  "Bändin sisällä kaikki on hyvin" – Nightwish pitää välivuoden *Inferno.fi*. Viitattu 14.4.2016.
39. ↑  Announcing the "Decades" World Tour 2018 *Nightwish*.  9.6.2017. Viitattu 24.7.2017.
40. ↑  Nightwish esiintyy ensi kesänä kaksi kertaa Suomessa *iltalehti.fi*. Viitattu 28.11.2017.
41. ↑  Uutta studioalbumia valmistelevan Nightwishin rumpali vaihtui – virallisesti ja lopullisesti *soundi.fi*. Viitattu 15.7.2018.
42. ↑  Uusi albumi: "Human. :II: Nature." *nightwish.com*. Viitattu 17.1.2020.
43. ↑  Nightwish pyysi David Attenboroughia uudelle levylleen: legendaarisen juontajan vastaus löi ällikällä *Ilta-Sanomat*.  22.3.2020. Viitattu 22.3.2020.
44. ↑  Nita Makkonen, Niina Enqvist: Jättiyllätys: Marko Hietala jättää Nightwishin – sai tarpeekseen ja julkaisi suoran tekstin *is.fi*.  12.1.2021. Viitattu 12.1.2021.
45. ↑   Ilta-Sanomat. Viitattu 28.5.2021.
46. ↑  Anna Ronkainen: Nightwishin uusi basisti on Wintersunin Jukka Koskinen *yle.fi*.  29.5.2021. Viitattu 19.3.2022. (englanniksi)
47. ↑  Former NIGHTWISH Bassist/Vocalist MARKO 'MARCO' HIETALA Doesn't Expect To Be Asked To Return To The Band *blabbermouth.net*.  17.7.2022. Viitattu 14.8.2022. (englanniksi)
48. ↑  Nightwish Announce UK And European Tour Dates *kerrang.com*.  28.10.2019. Viitattu 14.8.2022. (englanniksi)
49. ↑  Nightwish Announce Rescheduled Tour For 2021 *kerrang.com*.  4.9.2020. Viitattu 14.8.2022. (englanniksi)
50. ↑  Arto Mäenpää: Nightwishin palkittu virtuaalikonsertti "An Evening with Nightwish in a Virtual World" nähdään ensi kertaa uudelleen Staccs -suoratoistopalvelussa *kaaoszine.fi*.  10.12.2021. Viitattu 19.3.2022. (englanniksi)
51. ↑  Nightwish has been nominated for the prestigious Finnish Emma Awards! *nightwish.com*.  21.1.2021. Viitattu 22.3.2023. (englanniksi)
52. ↑  Arto Mäenpää: Nightwishille vuoden metalli Emma: Omisti voittonsa bändin jättäneelle Marko Hietalalle *kaaoszine.fi*.  14.5.2021. Viitattu 22.3.2023.
53. ↑  NIGHTWISH Welcomes Bassist JUKKA KOSKINEN As 'Official' Member *blabbermouth.net*.  21.8.2022. Viitattu 25.8.2022. (englanniksi)
54. ↑  Dave Everley: Nightwish’s Tuomas Holopainen: "I've been gathering up ideas for the new Nightwish album" *loudersound.com*.  21.5.2021. Viitattu 14.8.2022. (englanniksi)
55. ↑  Arto Mäenpää: Nightwish’s Tuomas Holopainen reveals the band has plans to spend three months together making the upcoming album: "It has proven to be an extremely functional concept for us" *chaoszine.net*.  6.4.2023. Viitattu 6.4.2023. (englanniksi)
56. ↑  Emilia Saukkonen: Nightwish julkaisee ensi vuonna uuden levyn, lopettaa myös keikkailun toistaiseksi *yle.fi*.  6.4.2023. Viitattu 6.4.2023.
57. 1 2  Craig Hartranft: New Music Review : Nightwish - Endless Forms Most Beautiful *dangerdog.com*.  25.3.2015. Viitattu 23.5.2022. (englanniksi)
58. ↑  Andrew Blackie: Nightwish: Dark Passion Play *popmatters.com*.  3.10.2007. Viitattu 23.5.2022. (englanniksi)
59. ↑  Finnish Gothic Metallers Nightwish Want To Grow Their North American Cult *chartattack.com*.  23.10.2007.  Arkistoitu. Viitattu 23.5.2022. (englanniksi)
60. ↑  End of an Era Review by Katherine Fulton *allmusic.com*. Viitattu 23.5.2022. (englanniksi)
61. ↑  Larissa G. Barth: 'Élan' Retrospective: Nightwish Have a Laugh at the Orthodox *thecrimson.com*.  19.4.2022. Viitattu 23.5.2022. (englanniksi)
62. ↑  Jukka Koskinen joins Nightwish as official member *nightwish.com*. Viitattu 21.8.2022.
63. ↑  NIGHTWISH ja Anette Olzon ovat päättäneet erota yhteisymmärryksessä Imperiumi. Viitattu 1.10.2012.
64. ↑  Nightwish tributoi Jaakko Teppoa  16.9.2009. Iltalehti. Viitattu 18.7.2011.
65. ↑
66. ↑
67. ↑
68. ↑
69. ↑
70. ↑
71. ↑  "Maailman tunnetuin ateisti" vierailee Nightwishin tulevalla levyllä  22.10.2014. Helsingin Sanomat. Viitattu 11.7.2020.
72. ↑  Imaginaerum Nightwish. Viitattu 31.8.2011.
73. ↑  Endless Forms Most Beautiful Nightwish. Viitattu 22.12.2014.
74. ↑  Nightwish julkaisee uuden "HUMAN. :II: NATURE" -nimisen albuminsa huhtikuussa: albumin tiedot julki *kaaoszine.fi*. Viitattu 17.1.2020.
75. ↑  Uusi albumi: "HUMAN. :||: NATURE." *Nightwish – The Official Website*.  16.1.2020. Nightwish. Viitattu 17.1.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nightwish**.
* Virallinen sivusto
* Nightwish Last.fm:ssä (englanniksi)
* Ylen Elävä arkisto: Ennen läpimurtoa • Sleepwalker • Tarja Turusen ero Nightwishista • Suomalais-ruotsalainen hevitähti
* Night-Collection, kattava sivusto Nightwishin eri julkaisuista (englanniksi)
* Nightwish Discogsissa.  (englanniksi)

Nightwish

| 
* Tuomas Holopainen
* Kai Hahto
* Emppu Vuorinen
* Floor Jansen
* Troy Donockley
* Jukka Koskinen

 |
| --- |
| 
* Entiset jäsenet: Tarja Turunen
* Sami Vänskä
* Anette Olzon
* Jukka Nevalainen
* Marko Hietala

 |

|  |  |
| --- | --- |
| Studioalbumit | 
* Angels Fall First
* Oceanborn
* Wishmaster
* Century Child
* Once
* Dark Passion Play
* Imaginaerum
* Endless Forms Most Beautiful
* Human. :II: Nature.

 |
| Livealbumit | 
* From Wishes to Eternity
* End of an Era
* Made in Hong Kong (And in Various Other Places)
* Showtime, Storytime
* Vehicle of Spirit
* Decades: Live in Buenos Aires

 |
| Kokoelmat | 
* Wishmastour 2000
* Tales from the Elvenpath
* Bestwishes
* Highest Hopes
* The Sound of Nightwish Reborn
* Lokikirja
* Walking in the Air – The Greatest Ballads
* Decades

 |
| EP:t | 
* Sleeping Sun
* Over the Hills and Far Away

 |
| Singlet | 
* The Carpenter
* Sacrament of Wilderness
* Walking in the Air
* Sleeping Sun
* The Kinslayer
* Sleepwalker
* Deep Silent Complete
* Ever Dream
* Bless the Child
* Nemo
* Wish I Had an Angel
* Kuolema tekee taiteilijan
* The Siren
* Sleeping Sun
* Eva
* Amaranth
* Erämaan viimeinen
* Bye Bye Beautiful
* The Islander
* Storytime
* The Crow, the Owl and the Dove
* Élan
* Endless Forms Most Beautiful
* Alpenglow
* My Walden
* Noise
* Harvest

 |
| Kirjat | 
* Nightwish Songbook
* Nightwish
* Dark Passion Gallery
* Nightwish - Imaginaerum 1642 päivää
* Nightwish - We Were Here

 |
| Videot ja televisio | 
* From Wishes to Eternity
* End of Innocence
* End of an Era
* Imaginaerum
* To Nightwish with Love
* Showtime, Storytime
* Vehicle of Spirit
* Decades: Live in Buenos Aires

 |
| Muuta | 
* Diskografia
* Luettelo kappaleista

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Yle

 |
|  |
| Muut | 
* IdRef

 |

 |